# José Ignacio González Faus

José Ignacio González Faus (València, 27 de desembre de 1933 - Barcelona, 6 de març de 2025) fou un jesuïta, professor i teòleg valencià.
Llicenciat en filosofia (Barcelona, 1960), va ser ordenat sacerdot el 28 de juliol de 1963 i posteriorment es va doctorar en Teologia a la universitat austríaca d'Innsbruck el 1968. Anteriorment, va cursar estudis en el Pontifici Institut Bíblic de Roma (1965-66) i des de 1968 fou professor de Teologia Sistemàtica en la Facultat de Teologia de Catalunya (Barcelona). A més, des de 1980 oferí regularment classes a la Universitat Centroamericana (UCA) a San Salvador i va viatjar com a professor convidat a diferents països d'Amèrica Llatina (Mèxic, Brasil, Uruguai, etc.).
De 1968 a 1977 va ser director de la revista Selecciones de Teología i des de 1981 al 2005, responsable acadèmic del centre d'estudis socials i teològics Cristianisme i Justícia de Barcelona. Fins a la seva mort, fou membre de l'Àrea Teològica d'aquest centre.
El pensament de José Ignacio González Faus tenia tres grans eixos: la reivindicació del "rostre humà" de Déu i l'accés a la fe des de la humanitat real de Jesús; la crítica al capitalisme i als diners com a idolatria; i els pobres com a vicaris de Crist d'una Església que ha de ser comunitat al servei dels pobres.
Jesucrist, la humanitat i els pobres van ser una constant en la reflexió teològica de González Faus, relacionada sempre a les causes evangèliques, convertint així el seu pensament en una teologia viva i pastoral, com la que s'anhelava en els anys previs al Concili Vaticà II.
La cristologia de González Faus estava impregnada a més d'un profund sentit de la transcendència i de la inenarrabilitat de Déu en si mateix, de l'inefable amor condescendent de Déu.

## Obra

Autor prolífic, José Ignacio González Faus, a més de ser col·laborador habitual de diferents mitjans de comunicació com La Vanguardia, Vida Nueva, Atrio i El País, entre altres, compta amb una extensa obra que es detalla a continuació.

### Llibres

* Carne de Dios Significado salvador de la Encarnación en la teologia de san Ireneo - 1969
* La Humanidad Nueva. Ensayo de Cristología - 1975
* Acceso a Jesús - 1979
* Clamor del Reino Estudio sobre los milagros de Jesús - 1982
* La libertad de palabra en la Iglesia y en la teología. Antologia comentada - 1985
* Proyecto de hermano. Visión creiente del hombre. Santander: 1987
* Hombres de la comunidad.. Anotaciones sobre el ministerio eclesial - 1989
* Vicarios de Cristo. Los pobres en la teología y espiritualidad cristiana - 1991
* Ningún obispo impuesto. (San Celestino, papa): las elecciones episcopales en la historia de la Iglesia - 1992
* La autoridad de la Verdad. Momentos oscuros del magisterio eclesiástico - 1996
* Fe en Dios y construcción de la historia - 1998
* Al tercer dia resucitó de entre los muertos - 2001
* Comprender a Karol Wojtila - 2005
* Cualidad cristiana. Identitad y crisis del cristianismo - 2006
* El rostro humano de Dios. De la revolución de Jesús a la divinidad de Jesús - 2007
* Una vida que interpela: Etty Hillesum - 2008
* Otro mundo es posible desde Jesús - 2009
* Herejías del catolicismo actual - 2013
* Confío. Comentario al Credo cristiano - 2013
* El amor en tiempos de cólera… económica - 2013

### Obres recopilatòries d'articles

* La teología de cada dia. 1976.
* Este es el Hombre. Estudios sobre identidad cristiana y realización humana. 1980.
* Memoria de Jesús, memoria del pueblo Reflexiones sobre la vida de la Iglesia. 1984.
* El factor cristiano. Estella: 1994.
* Migajas cristianas. 2000.
* Ojo avizor. 2004.

### Obres menors

* Jesús de Nazaret y los ricos de su tiempo. 1982 .
* El engaño de un capitalismo aceptable. 1983.
* Creer, sólo se puede en Dios. En Dis sólo se puede creer. 1985.
* Parábolas, cartas y ensueños del rabino Ben Shalom. 1988.
* La interpelación de las iglesias latinoamericanas a la Europa postmoderna. 1988.
* Elogio del melocotón de secano. 1992.
I diferents articles i col·laboracions amb diversos autors

## Referències

* ↑ «Fallece José Ignacio González Faus: adiós al teólogo de la ‘Humanidad Nueva’». Vida Nueva Digital, 06-03-2025 [Consulta: 7 març 2025].
* ↑ Facultat de Teologia de Catalunya
* ↑ Selecciones de Teología
* ↑ González Faus, José Ignacio. "El dinero como dios". La Vanguardia, 14 de julio de 2014. [Consultado el 14 de julio de 2014]
* ↑ VV.AA. De “Proyecto de hermano” a agradecimiento de hermanos. Simposio con José Ignacio González Faus, Cristianisme i justicia, Barcelona 2002.
* ↑ Artículos de José Ignacio González Faus en La Vanguardia Arxivat 2014-07-14 a Wayback Machine.
* ↑ Artículos de José Ignacio González Faus en El País.
* ↑ González Faus, José Ignacio. "Testamento", en Redes Cristianas. 5 de abril de 2013. [Consultado el 8 de julio de 2014]
* ↑ Ibídem
* Blog de J.I. González Faus en Cristinisme i Justícia
* "Faus i l'Amor en temps de Còlera... Econòmica"
* "La nova Església del papa Francesc. José Ignacio González Faus, jesuïta, professor emèrit Facultat de Teologia de Catalunya". L'entrevista 3/24
* "José Ignacio González Faus: ‘L'Església catòlica va cap al gueto i necessita una gran reforma’". Entrevista a J.I. González Faus en Adital.
* "És obligatori que l'Església pensi com els objectes del culte poden servir als pobres". Entrevista a J.I. González Faus en La Nova Espanya.